Canna
        
         (øy i Storbritannia)
Store norske leksikon,Geografi,Verdens geografi,Europa,Storbritannia og Nord-Irlands geografi
Canna er en liten øy i Storbritannia, Skottland, i De Indre Hebridene, sør for Skye. Canna har landforbindelse med øya Sanday ved lavvann og sammen danner øyene et lokalsamfunn med rundt femti innbyggere. Canna er 6,9 kilometer lang og 1,6 kilometer bred. Cannas høyeste punkt er Carn na Ghaill, 210 meter over havet. Sandays høyeste punkt er Tallabric, 59 meter over havet.
Canna ble gitt til National Trust for Scotland av John Lorne Campell og hans kone Margaret Fay Shaw i 1981.Fuglelivet på Canna er rikt og teller opp til 20 000 individer, med alker, havhest, krykkje, lundefugler, skarv og ørn og kombinert med flotte turmuligheter er øya populær blant turister. Det er dessuten mulig å se både hval og spekkhoggere.Canna har trolig vært bebodd siden 5000 fvt og har flere norske vikinggraver. Eksterne lenker Isle of Cannas nettsted National Trust for Scotlands nettsted